**Ministru kabineta noteikumu projekta**

**“Grozījumi Ministru kabineta 2015. gada 30. jūnija noteikumos Nr. 329 “Noteikumi par Latvijas būvnormatīvu LBN 224-15 “Meliorācijas sistēmas un hidrotehniskās būves”” sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **Tiesību akta projekta anotācijas kopsavilkums** | | | |
| Mērķis, risinājums un projekta spēkā stāšanās laiks | | Nav attiecināms. | |
| **I. Tiesību akta projekta izstrādes nepieciešamība** | | |
| 1. | Pamatojums | Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošajos Ministru kabineta 2015. gada 30. jūnija noteikumos Nr. 329 “Noteikumi par Latvijas būvnormatīvu LBN 224-15 “Meliorācijas sistēmas un hidrotehniskās būves”” būvnormatīva 180.1. apakšpunktā noteikts, ka apdzīvotu vietu apbūves teritorijā gruntsūdens līmenim ir jābūt vismaz līdz divu metru, bet stadionu, parku, skvēru un citu apstādījumu teritorijās – vismaz līdz viena metra dziļumā no projektētās zemes virsas atzīmes.  Būtībā gruntsūdens līmenis katrā pašvaldībā un lokālās būvniecības vietās ir atšķirīgs, tāpēc ne visās apdzīvoto vietu būvniecības vietās var nodrošināt gruntsūdens līmeni vismaz zem diviem metriem vai viena metra no projektētās zemes virsas atzīmes.  Lai novērstu minēto situāciju, noteikumos plānots noteikt, ka apdzīvotu vietu apbūves teritorijā gruntsūdens līmenis jānodrošina atbilstošs faktiskajai situācijai un apbūves veidam, kas nodrošina būvju un infrastruktūras objektu drošību, stiprību un stabilitāti.  Zemkopības ministrijas izveidotajā starpinstitūciju meliorācijas darba grupā tika pieņemts lēmums no noteikumiem svītrot nosacījumu par to, ka kontūrgrāvju parametrus pieņem atbilstoši lauksaimniecības zemju nosusināšanas sistēmu norobežojošā tīkla parametriem, jo kontūrgrāvji ierobežo ūdeņu ieplūdi nosusināmajā platībā no piegulošajām platībām, kā arī uztver atsevišķu nosusināšanas sistēmu ūdeņus.  Tādējādi kontūrgrāvju parametri atkarībā no to funkcijas un to atrašanās vietas var būt atšķirīgi no lauksaimniecības meliorācijas sistēmās parametriem.  Tāpat nepieciešams noteikt, ka susinātājdrenu cauruļu diametram jābūt vismaz 75 mm, bet minimālajam garenslīpumam – vismaz 0,3 %, jo drenas mazākais minimālais slīpums ir 0,3%.  Apdzīvotās vietās mazākā 50 mm diametra susinātājdrenu caurules var nodrošināt pilnvērtīgu zemes nosusināšanu, jo nav ieteicams projektēt īsas (40–60 metru garas) susinātājdrenas, bet ir ieteicams tās projektēt vismaz 150 metru garumā. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrijā tika izveidota starpinstitūciju meliorācijas darba grupa apdzīvotu vietu meliorācijas sistēmu tiesiskā regulējuma pilnveidošanai (turpmāk – darba grupa). Darba grupas sastāvā tika pieaicināti vairāki eksperti – Vides aizsardzības un reģionālās attīstības ministrijas, Ekonomikas ministrijas, VSIA “Zemkopības ministrijas nekustamie īpašumi”, Latvijas Melioratoru biedrības, Latvijas Pašvaldību savienības, Pierīgas pašvaldību apvienības, Jūrmalas pilsētas, Rīgas pilsētas, Ogres novada un Mārupes novada pašvaldību un SIA “Vides projekti” pārstāvji. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Meliorācijas sistēmu projektētāji un būvnieki |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā. |
| 2. | Sabiedrības līdzdalība projekta izstrādē | Noteikumu projekts 2020. gada 17. jūlijā tika ievietots Zemkopības ministrijas tīmekļvietnes www.zm.gov.lv sadaļā „Sabiedriskā apspriešana” un Ministru kabineta tīmekļvietnes www.mk.gov.lv sadaļā “Ministru kabineta diskusiju dokumenti”. Saite: <https://www.zm.gov.lv/zemkopibas-ministrija/arhivetas-apspriesanas/noteikumi-par-latvijas-buvnormativu-lbn-224-15-melioracijas-sistemas-u?id=946>  Sabiedrības pārstāvji saskaņā ar Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" 7.4.1 apakšpunktu līdz 2020.  gada 31. jūlijam varēja sniegt viedokli par projektu tā izstrādes stadijā. |
| 3. | Sabiedrības līdzdalības rezultāti | Sabiedrības viedokļi par noteikumu projektu netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VSIA “Zemkopības ministrijas nekustamie īpašumi” un pašvaldību būvvaldes. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta atbilstoši esošajām funkcijām. Nav nepieciešams veidot jaunas, ne arī likvidēt vai reorganizēt esošas institūcijas. Projekta izpilde neietekmēs institūcijām pieejamos cilvēkresursus. |
| 3. | Cita informācija | Nav |

Zemkopības ministrs K. Gerhards

Melkins 67027207

Gints.Melkins@zm.gov.lv